Video: 104-jarige swem saam met die haaieDorothy Yoemans (Skermgreep uit die video) Dorothy Yoemans van Australië het met haar 104de verjaarsdag ŉ belangrike item op haar emmerlysie afgemerk: om saam met haaie te swem. Sy het verlede jaar haar verjaarsdag met ŉ helikopterrit gevier. Op ŉ vraag waarom sy dié adrenaliengelaaide aktiwiteite aanpak, antwoord sy bloot: “Hoekom nie?” Uniting Springwood, die tehuis vir bejaardes waar Dorothy woon, organiseer gereeld “positiewe lewenservaringe” vir sy inwoners. Een van die personeellede het gereël dat Dorothy by die Sea Life Sydney-akwarium saam met die haaie kan swem. Daar was ongeveer 30 haaie (hoofsaaklik Port Jackson-haaie) saam met haar in die tenk. Sy het ná die tyd gesê dit was “wonderlik” en sy dink alreeds aan ŉ aktiwiteit vir volgende jaar. Lees meer: The Islander Online Klik hier as die video nie direk in jou webblaaier wil speel nie